Document ID: 31987R2546

*****
ΚΑΝΟΝΙΣΜΟΣ (ΕΟΚ) αριθ. 2546/87 ΤΗΣ ΕΠΙΤΡΟΠΗΣ
της 24ης Αυγούστου 1987
που τροποποιεί τον κανονισμό (ΕΟΚ) αριθ. 2040/86 για τις λεπτομέρειες εφαρμογής της εισφοράς συνυπευθυνότητας στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/86 (2), και ιδίως το άρθρο 4 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2529/87 της Επιτροπής της 21ης Αυγούστου 1987 για τη θέσπιση ειδικών λεπτομερειών εφαρμογής της εισφοράς συνυπευθυνότητας στον τομέα των σιτηρών για την περίοδο εμπορίας 1987/88 (3) περιλαμβάνει διατάξεις σχετικά με τις συναλλαγές μεταξύ των κρατών μελών που εφαρμόζουν το καθεστώς που προβλέπεται από τον εν λόγω κανονισμό και των λοιπών κρατών μελών που συνεχίζουν να εφαρμόζουν το καθεστώς που προβλέπεται από τον κανονισμό (ΕΟΚ) αριθ. 2040/86 της Επιτροπής της 30ής Ιουνίου 1986 (4), όπως τροποποιήθηκε τελευταία από τον κανονισμό (ΕΟΚ) αριθ. 348/87 (5) περί των λεπτομερειών εφαρμογής της εισφοράς συνυπευθυνότητας στον τομέα των σιτηρών· ότι, επομένως, θα πρέπει να προσαρμοστούν ορισμένες διατάξεις του τελευταίου αυτού κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2040/86 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 1987.

Labels: 3
17
6